
Suscipienti  mihi  hoc  publicum  scribendi  munus,  quo  per  quadraginta  fere  annos 
Ludovicus  Doederleinius  functus  est,  acerba  sane  recordatio  dolorem  morte  viri  egregii 
mihique  coniunctissimi  conceptum  renovat.  nee  meam  propriam  esse  tarn  luctuosam 
recordationem  arbitror,  sed  communem  mecum  omnibus,  qui  aliquam  partem  nostrae 
universitatis  et  festi  diei,  ad  quem  celebrandum  haec  scribere  iubeor,  ad  se  pertinere 
volunt.  nam  cum  et  longo  temporis  spatio  et  praeclara  hominis  virtute  in  hanc  adducti 
essemus  consuetudinem ,  ut  quae  apud  nos  sollemniter  agerentur  cum  Doederleinii 
nomine  quasi  necessaria  quadam  societate  coniuncta  esse  existimaremus,  hoc  tempore 
non  sine  dolore  solitam  praeconis  vocem  requirimus.  quamquam  quid  haec  litterarum 
universitas,  cuius  famam  ille  laude  nominis  sui  multis  annis  illustraverat,  quid  ipsae 
litterae,  in  quibus  usque  ad  exti-emam  senectutem  Studium  et  operam  collocabat,  quid 
amantissimorum  amicorum  circuli,  quos  mira  sermonum  suavitate  delectabat,  eius 
interitu  se  amisisse  querantur,  non  est  hoc  loco  exphcandum.  sed  quoniam,  dum 
annuas  commentationes ,  quibus  more  maiorum  et  auctoritate  senatus  prorectores 
magistratum  ineuntes  commendare  civibus  academicis  solebat,  perlustro,  nescio  quo 
pacto  perfectam  propemodum  viri  imaginem  mente  et  cogitatione  conspicere  visus  sum, 
ab  hoc  tempore  et  ab  hac  scriptione  non  alienum  esse  iudicavi,  priusquam  ad  rem 
propositam  accederem,  paucis  exponere  eum  quaecumque  per  longam  vitam  in  litteris 
agitabat  hac  praefandi  occasione  attigisse. 

Itaque  in  magno  numero  commentationum  varias  observationes  de  non  nullis 
veterum  scriptorum  locis  proposuit,  in  aliis  de  grammaticis  quaestionibus,  max'  ^  de 
significatione  et  origine  vocabulorum,  disseruit,  in  aUis  partes  quasdam  ex  GrLxis  vel 
Latinis  scriptoribus  electas  in  Germanicum  sermonem  convertit  et  brevi  adnotatione 
illustravit.  et  variae  quidem  observationes  in  primis  ad  Sophoclem  Horatium  Tacitum, 
quos  scriptores   carissimos  sibi  ex  universa  antiquitate  habebat,    pertinent;    rarius  et 

Suscipienti  mihi  hoc  publicum  scribendi  munus,  quo  per  quadraginta  fere  annos 
Ludovicus  Doederleinius  functus  est,  acerba  sane  recordatio  dolorem  morte  viri  egregü 
mihique  coniunctissimi  conceptum  renovat.  nee  meam  propriam  esse  tam  luctuosam 
recordationem  arbitror,  sed  communem  mecum  omnibus,  qui  aliquam  partem  nostrae 
universitatis  et  festi  diei,  ad  quem  celebrandum  haec  scribere  iubeor,  ad  se  pertinere 
volunt.  nam  cum  et  longo  temporis  spatio  et  praeclara  hominis  virtute  in  hanc  adducti 
essemus  consuetudinem ,  ut  quae  apud  nos  sollemniter  agerentur  cum  Doederleinii 
nomine  quasi  necessaria  quadam  societate  coniuncta  esse  existimaremus,  hoc  tempore 
non  sine  dolore  solitam  praeconis  vocem  requirimus.  quamquam  quid  haec  ütterarum 
universitas,  cuius  famam  ille  laude  nominis  sui  multis  annis  illustraverat,  quid  ipsae 
litterae,  in  quibus  usque  ad  extremam  senectutem  Studium  et  operam  collocabat,  quid 
amantissimorum  amicorum  circuli,  quos  mira  sermonum  suavitate  delectabat,  eins 
interitu  se  amisisse  querantur,  non  est  hoc  loco  exphcandum.  sed  quoniam,  dum 
annuas  commentationes ,  quibus  more  maiorum  et  auctoritate  senatus  prorectores 
magistratum  ineuntes  commendare  civibus  academicis  solebat,  perlustro,  nescio  quo 
pacto  perfectam  propemodum  viri  imaginem  mente  et  cogitatione  conspicere  visus  sum, 
ab  hoc  tempore  et  ab  hac  scriptione  non  ahenum  esse  iudicavi,  priusquam  ad  rem 
propositam  accederem,  paucis  exponere  eum  quaecumque  per  longam  vitam  in  litteris 
agitabat  hac  praefandi  occasione  attigisse. 

Itaque  in  magno  numero  commentationum  varias  observationes  de  non  nuUis 
veterum  scriptorum  locis  proposuit,  in  aliis  de  grammaticis  quaestionibus ,  maxime  de 
significatione  et  origine  vocabulorum,  disseruit,  in  aliis  partes  quasdam  ex  Graecis  vel 
Latinis  scriptoribus  electas  in  Germanicum  sermonem  convertit  et  brevi  adnotatione 
illustravit.  et  variae  quidem  observationes  in  primis  ad  Sophoclem  Horatium  Tacitum, 
quos  scriptores   carissimos  sibi  ex  universa  antiquitate  habebat,    pertinent;    rarius  et 

casu  magis  quam  consilio  ductus  ad  alios  scriptores  digressus  est.    quamquam  autetn 
le  hoc  negotium,  quod  in  difficilioribus  locis  -1  explicandis  ve  e.endan  .^^^^^^^^ 
per  se  leve  esse  intellegebat,   sicut  cum  aaepe  alias  tum  m  >">-'"«  ^ophocle^sa  18^ 
editis  professus  est,    tan>en   ne   levissimis   quidem   artibus  suum  ^^^^^^^^^Z^ 
doctrina  antiquitatis  volebat.    immo  ita  illis  minutiis,  quas  ^^''\''''';;'^  '^^'"''^^ 
ut  maximam  caperet  voluptatem,    si  vel  una  littera  mutata  vel  verbis  ahter     atque 
a  traTalmeJ,  inter  se'coniunctis  et  interpunctis  novam  sententiam  praeter  op^^^^^^^^^^ 
eücere  contigisset.    quo  studio   incensus   plurima  quidem,   quae  argutms  q^^m  verms 
disputata  esse  alii  iudicarent,    invenit,  praesertim  cum  acri  esset  mgemo  et  ad  no  a 
inveniendaparato;    satis   multa  tarnen   communi   adsensu    conprobata   ™'^«'    ^^^^J 
quoniam  meutern  ad  cogitandum  excitaverunt,   cuius  re.  die  summus  art.fex  erat     ad 
verum  inveniendum  viam  monstraverunt.   iam  vero  in  significatione  et  or.gme  verborum 
explicanda   quantam  operam  quamque  singularem  consumpserit  Doeder lemms  qms  est 
qufnesciat?    etenim,   quo  erat  acumine  et  subtilitate  disputand:,  hoc  ve   maxime  eum 
Lctabat,    propriam  verborum  vim   et   notionem   definire    et   conparafone   s.mdmm 
V    ablum'  in'stituta    vel    tenuissimam    differentiam    explorare ,     diversa    separare 
contraria   opponere,    denique  fines    verborum   accurata   et  paene   d.xenm  scrupulosa 
Z^^L  dLibere'.    cum'ue    ardenti   studio    absconditas    rerum    causas   mves.g^e 
cuoeret  non  videbatur  sibi  satisfacere  posse,  nisi  origine  unius  cuiusque  verb.  indagata 
Tipso'  principio  signiflcationem  repetivisset  et  quae  usu  similia  esse  cognov.sset  sfrp.s 
cognaüone  copulasset.    hinc  nata  est  iUa  etymorum  et  synonymorum  ars  magna  cura 
et  multis  librL   ab    eo   explicata.     eandem  igitur  in  academicis  quoque  scnpt,onü,u8 
iririttigit     et  quid  in  ea  re  sequeretur  a.  1851,    cum  indicem  vocabulorum  .dem 
rSantm  e.hiberet,    uberius  exposuit.    accesserat   autem  Doederleinius    ad    haec 
tfd^a   eo  tempore,    cum  leges  ac  rationes,    quibus   nunc   uti  -—-; '    -';'^'^- 
inventae  erant'  neque  postea  initam  semel  viam  omittere  poterat.    quo  factum  es^  ^ 
quod  fieri  in  tarn  incerto  et  prono  ad  errandum  genere  necesse  erat,  ut  m  ea  quidem 
pLte,  quae  est  de  etymologia  verborum,  saepe  blanda  opinionum  specie  falleretur 
ptoes  Le  haberet  sibi  repugnantes  quam  adsentientes.   verum  tarnen  de  usu  se  monis 
et   significatione    vocabulorum  multa  ab   eo   ingeniöse   et  facete    mventa ,    multa   de 
qmbusdam  veterum  scriptorum  locis  prudenter  disputata  et,  quod  maxime  «bi    aud. 
vindicare  solebat,    iacentem    tmn  synonymorum   doctrmam    excitatam    et   m   scho^s 
introductam  esse  omnes  consentiunt.    denique  pro  doctiore  commentario  non  numquam 
Germanicam    veterum    scriptorum    interpretationem    exhibuit,    hoc    nimirum    consilo 
ductus,  quod  non  modo  philologis  sed  etiam  amatoribus  doctrinae  et  philologiae,  ut  ait, 

serviendum  putaret.  itaque  aliquot  orationes  Thucydidis,  satiram  Horatü,  carmen 
Theocriti  in  Germanicum  sermonem  convertit.  atque  haud  scio  an  nuUa  re  apertius 
quam  hac  interpretandi  arte  declaratum  esse  dicam,  quid  in  bonis  litteris  Doederleinii 
ingenium  valuerit.  ita  beneficio  naturae  et  adsidua  exercitatione  hanc  laudem 
consummaverat.  habebat  enim  praeter  Graecae  et  Latinae  linguae  scientiam  patrii 
etiam  sermonis  facultatem  prorsus  singularem,  artis  rhetoricae  et  poeticae  intellegentiam, 
iudicium  elegans  et  subtile ,  summam  in  verbis  et  sententiis  aliorum  imitandis  religionem 
ac  diligentiam.  quibus  virtutibus  illud  effecit,  ut  non  solum  quidquid  in  veteribus 
scriptoribus  inesset  elegantiarum  accurate  et  subtiliter  exprimeret,  sed  etiam  puri  et 
culti  sermonis  suavitate  animos  legentium  teneret.  vereor  ne  a  proposito  meo  aberrare 
videar,  siquid  etiam  de  oratoria  laude  Doederleinii  dixero.  sed  quia  hoc  dicendi 
munus  cum  scribendi  provincia  coniunctum  habebat,  omniaque  quae  per  longum 
temporis  spatium  universitati  nostrae  vel  laeta  vel  tristia  acciderunt  eins  ore  et  voce 
celebrata  sunt,  non  possum  orationum  nobilissimarum  mentionem  praetermittere ,  in 
quibus  cum  ars  dicendi  haud  sane  vulgaris  tum  ingenium  omni  humanitate  excultum 
planissime  adparebat. 

Verum  haec  quidem  hactenus.  neque  enim  id  sequimur,  ut  laudibus  efferamus 
virtutem  mortui,  sed  testimonium  pietatis  hoc  officio,  in  quo  nunc  cum  maxime 
versamur,  expressum  extare  voluimus.  nunc  quoniam  sie  traditum  accepimus,  ut  quae 
per  hanc  occasionem  scriberentur  ab  usu  academicae  institutionis  non  nimium  remota 
essent,  hoc  teneamus.  igitur  Ciceronis  orationem  pro  Plancio  nuper  publicis  scholis 
mihi  enarratam  elegi,  de  qua  observationes  quasdam  illa  opportunitate  suppeditatas 
proponerem.  est  autem  haec  oratio  ex  earum  numero  orationum,  in  quibus  quid 
accurata  librorum  manu  scriptorum  coUatio  et  recta  aestimatio  ad  firmandam  criticam 
artem  valeat  nuper  ab  Haimio  et  Baitero  in  altera  editione  OreUiana  luculento  exemplo 
demonstratum  est.  nam  cum  olim  et  Gasparus  Garatonius,  vir  de  Ciceronis  orationibus 
optime  meritus,  amplissimis  commentariis  eam  orationem  illustravisset,  et  post  hunc 
Eduardus  Wunderus  singulari  industria  quaecumque  vel  ad  verba  emendanda  vel  ad 
res  explicandas  pertinere  putabat  congessisset,  magnam  partem  tanti  laboris  inutilem 
nobis  reddidit  Baiterus.  qui  reperto  optimo  codice  Tegernseensi  (T) ,  qui  diu  latuerat, 
ad  hunc  et  simillimum  eins  Erfurtensem  codicem  (E)  ita  omnem  librorum  manu 
scriptorum  memoriam  revocavit,  ut  exceptis  quidem  paucis  locis,  qui  antiquissimi 
scholiastae  auctoritate  nituntur,  rehquam  librorum  molem  iam  abicere  possimus. 
etiamsi  enim  sunt  quae  in  recentioribus  codicibus  rectius  quam  in  ilüs  duobus  scripta 
sint,    tamen  nihil  horuni  non  ita  conparatum  est,    ut  non  facile  ingenio  librariorum 

tribui  vel  nunc  etiam  coniectuia  inveniri  possit.    unum  video  superesse  locum,   de  quo 
quis    dubitare   possit,    an   non  recte  Wunderus    ex    antiqua    et   incorrupta    memoria 
scripturam   recentium  librorem  repetiverit,    36,  88  vinci   autem  improbos  a  bonis  fateor 
fuisse  praeclarum,    si  finem  tvm  vincendi  viderem,    quem  profecto  non  videbam.    ubi  enim 
mihi  praesto  fuüsent  aut  tarn  fortes  consules  quam  L.  Opimivs,    quam  C.  Marius  etc.?    ubi 
verba    quem   profeclo   non   videbam   in  TE  omissa   in  paucis    ex  deterioribus   codicibus 
leguntur.   liaec  igitur  tam  quam  necessaria  ad  iustam  sententiarum  rationem  efßciendam, 
propterea   quod  üs  omissis  ea  quae  sequuntur  non  haberent  quo  referrentur,    defendit 
Wunderus.    et  apte  sane  interposita   esse  verba  quivis  concedet;   necessaria  esse  non 
persuadet  Wunderi   disputatio.    nam  illud  ipsum  quod  desideratur,    finem  vincendi  in 
pugna  contra  improbos  cives  non  fuisse,  in  condicionali  sententia  si  finem  tum  vincendi 
viderem  inest,    quae   quoniam  ad  exceptionem  quandam,    in  qua  omnis  vis  sententiae 
versatur,    inducendam   in   fine  enuntiati  coUocata  est,    ex  hac  reüqua  recte  aptantur. 
neque   quidquam    offensionis   habet   enim    coniunctio  in   sententiis   nectendis  saepe  ita 
adhibita,    ut  minus   aperta  propria  argumentandi  vi  multis  olim  pro  autem  poni  posse 
Visa    Sit,    de    quo     v.    Hand.   Tursell.   t.  II   p.  382.    itaque    ne    hie    quidem    maior 
est  recentium  librorum  auctorjtas,   quam   in  reUquis  omnibus,   de  quibus  Wunderus, 
ut  aliquam  iis  fidem  vindicaret,  operosa  diligentia  disseruit;    sed  omissis  verbis,   quae 
in  iUis  ad  explanandam  sententiam  adiecta  sunt,   id  quod  vidit  Garatonius,   bonorum 
codicum  scriptura  servanda  est.    atqui  lide  librorum  quos  dixi  restituta  et  gravissimis 
scripturae   vitiis   coniectura  virorum  doctorum  sublatis  eo  proveeta   est  huius  orationis 
emendatio,  ut  iam  minus  corrupta  esse  videatur  quam  aUae  Ciceronis  orationes,  eaque 
quae  nondum   satis  emendata  sunt  ad  leviores  fere  res  pertineant.    ex  bis  igitur  non 
nuUa  nunc  persequar,    quorum   partim   in  vindicanda  optimorum   librorum  auctoritate 
partim  in  corrigendis  illorum  erroribus  versabuntur. 

Ex  iis  locis,  quibus  codicum  T  et  E  praestautia  maxime  perspicitur  est  5,  13 
'  desiderarunt  te\  inquit,  'oculi  mei,  cum  tu  esses  Cyrenis.  me  enim  quam  socios  tua  frui 
Virtute  malebam,  et  quo  plus  intererat,  eo  plus  aberat  a  me,  cum  te  non  videbam'.  nam  ita 
haec  in  illis  scripta  sunt,  recentiores  Ubri  pro  cum  te  habent  certe,  quo  recepto  olim 
editum  erat  eo  plus  aberas  a  me,  certe  non  videbam.  quae  corrupta  esse  primus  vidit 
Garatonius.  sed  et  huic  et  iis  qui  post  eum  emendationem  temptaverunt  corruptela 
vulgatae  scripturae  videtur  offecisse ,  quominus  sententiam  verborum  intellegerent. 
aberas  a  me,  certe  te  non  videbam  scripserunt  Garatonius  et  Orellius,  aberas  a  me, 
mecum  te  non  videbam  e  coniectura  Fritzschii  Baiterus,  avebam,  tarnen  te  non  videbam 
leepius;    unus  Kayserus   optimorum   librorum   scripturam  non  mutatam  reUquit.    quae 

ipsa  profecto  genuina  est.  Cicero  enim  populum  inducit  querentem,  quod  Laterensis, 
cum  Cyrenis  esset,  socios  in  provincia  quam  cives  in  urbe  virtute  sua  frui  maluerit, 
eumque  haec  dicentem  facit,  quo  plus  sua  interfuerit  talem  rirum  oculis  videre,  eo 
plus  sibi  defuisse  tum,  cum  adspectu  eins  carendum  esset,  insolentiore  autem  dicendi 
genere  eo  plus  aberat  a  me  usus  est,  propterea  quod  cum  ex  oppositis  inter  se  verbis 
intererat  et  aberat  tum  ex  ipso  verbo  aberat^  quo  et  absentia  hominis  et  desiderium 
populi  indicatur,  gratiam  et  acumen  orationi  quaesivit. 

3,  8.  Itaque  quamquam  qua  nolui  ianva  sum  ingressus  in  causam ,  sperare  videor 
tantum  afuturam  esse  orationem  meam  a  minima  suspicione  offensionis  tuae^  te  ut  potius 
obiurgem ,  quod  iniquum  in  discrimen  adducas  dignitatem  tuam ,  quam  ut  eam  ego  ulla 
contumelia  coner  attingere,  pro  quamquam^  quod  ex  deterioribus  codicibus  receptum  esse 
videtur,  in  TE  est  iam  quoniam^  ubi  mm,  etsi  defendi  possit,  si  post  ianua  vel  post 
quoniam  transponatur,  tamen  ex  solito  in  his  libris  errore  potius  ortum  esse  existimo; 
quoniam  autem  non  erat  cur  reiceretur.  nam  postquam  conparationem  virtutis,  qualem 
institui  volebat  Laterensis,  non  esse  in  reo  et  accusatore  faciendam  docuit  Cicero, 
aliud  substituit  conparandi  genus,  quo  non  quid  uterque  virtute  valeat,  sed  quibus 
rebus  in  comitiis  aediliciis  commendatus  sit  disceptetur.  ea  res  autem  cum  in  prima 
parte  orationis  tractetur,  inexpectatum  quidem  aditum  ad  causam  sibi  paratum  esse 
dicit,  sed  propter  novum  genus  conparandi,  quod  sequatur,  non  verendum,  ne 
contumeliosa  evadat  oratio,  in  hoc  igitur  sententiarum  nexu  ut  aptissima  est  quamquam 
coniunctio,  si  in  eo  vim  esse  sententiae  volebat  orator,  quod  invitus  ad  hanc  partem 
accessisset,  ita  in  transitu  ad  rem  propositam  faciendo  non  minus  recte  dicitur 
quoniam^  quo  hoc  indicatur,  finito  prooemio,  cum  praeter  opinionem  ad  rem  se  delatum 
esse  videat,  dicenda  esse  quae  res  postulet. 

28,  68.  Verum  fac  me  multis  debere  et  in  iis  Plancio.  utrum  igitur  me  conturhare 
oportet^  an  ceteris^  cum  cuiusque  dies  venerit^  hoc  nomen  quod  urget  nunc^  cum  petitur^ 
dissolvere?  quo  modo  cum  reliquis  tum  Plancio  debita  gratia  referenda  sit  imagine  ab 
aere  alieno  desumpta  ostenditur.  in  quo  cum  minus  accurate  inter  se  opposita  sint 
ceteris  nomen  dissolvere  et  hoc  nomen  dissolvere^  Wunderus  pro  hoc  scribendum  coniecit 
huic^  qu^d  receperunt  Baiterus  et  Kayserus,  nimis  cupide  illi  quidem,  ut  mihi  videtur. 
nam  quod  in  altera  parte  additum  est  quod  urget  non  solum  omnem  istam  oppositorura 
concinnitatem ,  quam  illi  desiderabant,  evertit,  sed  etiam  ut  hoc  pronomen  retineatur 
flagitat.  quare  siquis  perfectam  orationis  aequabilitatem  restituere  velit,  scribendum 
potius  cetera,  hoc  est  cetera  nomina  dissolvere.  tametsi  ne  hoc  quidem  Ciceroni  tribuo. 
nam    quoniam   hoc  nomen  nihil  aliud  est  quam  huius,    hoc  est  Plancii,  nomen,    sicut 

Koepkius  interpretatus  est,  quamquam  reliquam  eius  interpretationem  non  probo,  potest 
ülud  ceteris,  quibus  suum  nomen  in  tempore  se  soluturum  esse  promittit,  recte  opponi. 
nam  propter  illud  ipsum  quod  additum  est,  quod  urget,  paullulum  inmutata  oratione 
pronomen,    quod  cum  verbo  coniungendum  erat,   huic,   ad  nomen  translatum  est. 

Atque  haec  quidem,  quamvis  exilia  sint,  exempli  causa  sufficiant,  ut  intellegatur 
nunc  etiam  quaedam  esse,  in  quibus  bonorum  codicum  integritas  nondum  satis  probata 
Sit  Omnibus,  nunc  non  nulla,  quae  facili  quadam  correctione  egere  videntur,  subiciam. 
11,  27  iw  ^ö  provincia  legatus  fuit  C.  Sacerdos:  qua  vir  tute,  qua  constantia  vir!  L.Flaccus: 
quihomo,  qui  civis!  qualem  hunc  putent,  adsiduitate  testimonioque  declarant.  intolerabile 
prorsus  hoc  dicendi  genus  est,  quod  primum  duo  legati,  qui  cum  Plancio  in  provincia 
militante  fuerint,  laudantur,  deinde  quid  Uli  de  eo  iudicaverint  non  coniuncta  oratione 
subicitur,  quasi  hoc  quoque  ad  eos  viros  laudandos,  non  ad  commendandum  reum 
pertineat.  accedit  quod  ea  quae  de  reliquorum  virorum  laudationibus  et  antea  et 
postea  dicta  sunt  iusto  verborum  nexu  non  carent,  quod,  si  adesset,  non  minus  ille 
declararet  — ,  cui  cum  fuerit  prohatissimus  — ,  qui  cum  missi  sint,  quare  non  dubito  quin 
hie  quoque  addendum  sit  qui  pronomen,  ut  scribatur  qui  qualem  hunc  putent.*) 

15,  37.  Quid?  huiusce  rei  tandem  obscura  causa  est,  an  et  agitata  tum,  cum  ista  in 
senatu  res  agebatur,  et  disputata  hesterno  die  copiosissime  a  Q,  Hortensio,  cui  tum  est 
senatus  adsensus?  quae  causa  fuerit  cur  lege  Licinia  de  sodaliciis  iudices  editicü 
constituerentur,  cum  eius  rei  ratio  in  lege  iudicata  non  sit,  auctoritate  senatus  definitur. 
et  cum  duo  posita  sint  argumenta,  id  quod  priore  loco  indicatur  dubitari  nequit  quin 
ad  ea  quae  superiore  anno ,  antequam  lex  ferebatur ,  in  senatu  acta  sunt  referendum 
Sit.  alterum  illud  deHortensio  ita  interpretatus  estManutius,  ut  is,  cum  ante  Ciceronem 
Plancium  defenderet,  in  iudicio  de  sententia  legis  dixisset.  in  qua  interpretatione  ea 
quae  sequuntur,  cui  tum  est  senatus  adsensus,  adparet  intellegi  non  posse  nisi  de  us 
ipsis  quae  superiore  anno  acta  sunt,  eaque  fuit  Garatonii  sententia.  at  si  iis  quae 
Hortensius  hesterno  die  in  iudicio  dixit  superiore  anno  senatus  adsensus  esse  dicitur, 
non  modo  tempora  miro  modo   confunduntur,    sed  etiam,    id    quod   hoc  loco   prorsus 


*)  Ut  hoc  loco  relativum  pronomen  a  librariis  omissum,  ita  falso  additum  esse  existiiflo  p.  Sex. 
Rose.  2,  6  quae  res  ea  est?  bona  patris  huiusce  Sex.  Roscii,  quae  sunt  sexagiens,  quae  de  viro 
clarissitno  et  fortissimo  L,  Sulla,  quem  honoris  causa  nomino,  duobus  milibtis  nummum  sese  dicit 
emisse  adulescens  vel  potentissimus  hoc  tempore  nostrae  civitatis,  L.  Cornelius  Chrysogonus, 
delendum  videtur  quae  post  sexagiens.  neque  enim  ipsa  bona  Roscii,  sed  emptio  bonorum  ea 
res  est,  cuius  mentionem  factam  non  esse  Cicero  dicit. 

necessarium   erat,    nihil  novi  adfertur.     recte  igitur  Drumannus   bist.  Rom.  t.  III  p.  99 
Hortensium  hesterno    die  in   senatu  de   lege  Licinia   dixisse  neque  omnino  patronum 
Plancii    fuisse    statuit.     sed   manet   tarnen   in    verbis   cui   tum    est  senatus    adsensus    ea 
diflficultas  ,    quod  neque  ad  superius  tempus ,  sicut  modo  dixi,  referri  neque  de  adsensu 
senatus,    quem    hesterno  die  Hortensius  tulerit,    id  quod  sententia  flagitat,    intellegi 
possunt,    siquidem     addito    tum    adverbio    ad    illud    tempus,     quod    eodem     adverbio 
praecedente  indicatum  erat,  revocantur.   quare  delendum  est  alterum  tum  et  scribendum 
cui  est  senatus   adsensus.    nihil   autem    saepius    in    archetypo    ex    quo    TE    ducti    sunt 
accidit,     quam    ut    vocabula    paucarum   litterarum     vel   singulae    litterae    neglegentia 
librariorum  adderentur,  praesertim  si  similia  quaedam,  ad  quae  oculi  aberraverunt,  vel 
paullo  ante  vel  pauUo  post  posita  erant.   praeter  eum  locum,  de  quo  antea  dictum  est, 
eodem  referenda  etiam  haec,  quae,  quia  recte  ab  aliis  tractata  sunt,  breviter  indicabo. 
9,  22    tota   denique  nostra   Uta  asper a  et  montuosa    et  fidelis  et  simplex  et  fautrix  suorum 
regio;     ubi   pro   vulgata   scriptura    denique   nostra    illa  TE    habent  denique  a  nostra  ita. 
hinc  profectus  Baiterus  denique  ea  nostra  ita  scripsit,  in  quibus  non  magis  ea  pronomen 
cum   per   se   tum   propter  additum  nostra,    quam   ita  displicet.     itaque  nihil  tribuendum 
est  a  litterae  in  TE  adiectae,   quae  veteris  librarii  neglegentiae  debetur,    sicut  6,  14 
quod  a  populo  suppUcetur  in  iisdem   codicibus   scriptum    est  pro   quod  populo  supplicetur. 
ita  autem  recte  in  illa  mutatum  est,    quamquam  haud  scio   an  illud  quoque  delendum 
sit,    ut  scribatur  tota  denique  nostra  aspera.    simili   errore  me  pronomen  bis  positum  est 
35,  86    ego  vero  fateor  me,    quod  viderim  mihi  auxilium  non  deesse ,    idcirco  me  Uli  auxilio 
pepercisse,    nam  quod  in  veteribus  editionibus  et   codicibus  non  nullis  priore  loco  pro 
me  scriptum    est  mehercule   interpolatori   deberi    iam    vidit  Lambinus.     neque  cuiquam 
facile   persuadebit    Wunderus,    qui    miris    disputandi    artificiis    usus   hercule  pro   me 
scribendum  esse  coniecit.   denique  hoc  vitio  corrupta  esse  puto  verba  multis  coniecturis 
iam  pridem  temptata  3 ,  7  quid  tu  magni  dignitatis  iudicem  putas  esse  populum  ?  nam  ita  in 
T  scripta  sunt;  quid  tum  an  dignitatis  habet  E.   quamvis  multa  autem  ad  verba  corrigenda 
proposita  sint  vel  proponi  etiam  nullo  negotio  possint,   tamen,    cum   ita  conparata  sit 
sententia,  ut  vix  quidquam  addi  possit,  quin  vis  verborum  minuatur,  nulla  probabilior 
est  correctio,    quam  ut  deleto  v.  magni  optimi  codicis  scriptura  retineatur:    quod  ipsum 
nondum  invento    codice  Tegernseensi   suspicatus    est   Ernestius.    nam  magni  ex  prava 
scriptura  sequentis   vocabuli  videtur  ortum  esse.    reUquorum  autem  codicum  et  ipsius 
Erfurtensis  scripturae  ex  coniecturis  librariorum  profectae  sunt. 

17,  43.  Et  si  quaesitor  huic  edendus  fuisset,  quem  tandem  potius  quam  hunc  C.  Alßum 
—  edidisset.    leve  quidem   est,    sed   tamen   non    omittendum,    quod    in  TE  non   et  si, 

sed  i//  «  scriptum  est.  unde  scribendum  est  vel  «',  quod  et  sententiae  magis  convenit 
et  ab  optimorum  codicum  scriptura  propius  abest.  nihil  enim  frequentius  esse  in  libris 
manu  scriptis  constat,   quam  ut  ut  et  vel  inter  se  permutentur.  *) 

31,  75.  De  Cispio  fnihi  igitur  obicies ,  quem  ego  de  me  bene  merihim  quia  te  teste 
cognoram,  te  eodem  auctore  defendi?  et  ei  dices  'quo  usque\  quem  neyas,  quod  pro  Cispio 
contenderim  impetrare  potuisse?  optimorum  librorum  scripturam  contenderim,  pro  qua  ex 
deterioribus  codicibus  olim  contenderit  editum  erat,  ita  defendit  Wunderus ,  ut  *pronomen 
ei  usitatissimo  more  pro  mihi  tali  dictum  esset',  et  illud  quidem  de  pronominis  usu 
pervulgatum.  neque  tamen  ea  re  toiiitur  quod  unum  in  hac  verborum  structura 
offendit,  quod  praecedenti  ei  in  relativa  sententia  prima  verbi  persona  subiecta  est. 
hoc  enim  et  Latinitas  et  sani  sermonis  ratio  postulat,  ut,  si  cum  relativo  pronomine 
prima  vel  secunda  verbi  persona  coniungatur,  eadem  persona  in  primaria  enuntiatione 
sive  ipso  verbo  sive  pronomine  aliquo,  ex  quo  relativa  sententia  apta  sit,  indicetur.  in 
demonstrativo  autem  pronomine  cum  primae  personae  significatio  non  insit,  etiamsi 
illud  ad  loquentem  referatur.  sequitur  ut  hoc  loco  aut  pro  ei  scribendum  sit  mihi,  quod 
placuit  Graevio,  aut  tertia  verbi  persona  post  qui  recipienda.  e  quibus  ut  hoc,  quod 
veteres  librarii  posuerunt,  contenderit,  probemus,  non  solum  corrigendi  facultas  suadet, 
sed  etiam  ea  quae  postea  eodem  modo  dicta  sunt,  ei  quidem,  qui  pro  uno  laborarit  sqq. 

evincunt. 

32,  78.  Quo  quidem  etiam  magis  sum,  non  dicam  miser  (nam  hoc  quidem  abhorret 
a  Virtute  verbum) ,  sed  certe  exercitus,  non  quia  multis  debeo  (leve  enim  est  onus  beneficH 
gratia),  sed  quia  saepe  concurrunt  propter  aliquorum  bene  de  me  meritorum  inter  ipsos 
contentiones ,  ut  eodem  tempore  in  omnes  verear  ne  vix  possim  gratus  videri.  post  egregiam 
Garatonii  de  hoc  loco  disputationem  non  est  quod  in  vulgata  scriptura,  quae  deteriorum 
codicum  auctoritate  propagata  erat,  concurril  propter  aliquorum  de  me  meritorum 
contentiones ,  haereamus.  Garatonius  igitur  hanc  esse  vidit  verborum  sententiam, 
concursu  quodam  contentionum  inter  homines  de  Cicerone  bene  meritos  fieri  ut  duobus 


*)  Eadem  correctio  videtur  adhibenda  esse  Cic.  Tusc.  disp.  U  26,  62  videmume,  ut  apud  quos 
eorum  ludorum  qui  yymnki  nominaniur  mayiius  honos  sit,  nulluni  ab  iis  qui  in  id  cer tarnen 
descendant  devitari  dolorem?  ubi  pro  ut  Seyffertus  et  Heinius  et  scripserunt.  quod  quamquam 
defendi  posse  concedo,  convenientius  tamen  et  sententiae  et  structurae  verborum  est  ut  scribatur 
vet:  cf.  ac.  Brut.  10,  39  videsne  igitur,  vel  in  ea  ipsa  urbe,  in  qua  nata  et  atta  sit  eloquentia, 
quam  ea  sero  prodierit  in  lucem?  nam  ita,  vet  in  ea,  ibi  quoque  pro  ut  in  ea  reete  scripsit 
Heusingerus. 

inter  se  contendentibus  atque  adversariis  eodem  tempore  gratiiScari  non  possit;  et  cum 
in  tali  sententia  locum  non  habeat  propter  praepositio  post  concurrunt  addita ,  hanc  ille 
delendam  putavit.  frustra  autem  Orellius  praepositionem  ita  defendere  studuit,  ut 
concurrunt  ad  eos  quibus  Cicero  deberet  referretur,  'concurrunt  tamquam  creditores 
mei',  propter  contentiones  autem  cum  participio  exercitus  iungeretur.  nam  neque  verbum 
concurrunt  per  se  positum  intellegitur ,  neque  tam  contorta  verborum  structura  ferri 
potest,  ut  propter  contentiones^  sicut  illi  placuit,  aliis  interpositis  ad  verbum  longius 
remotum  revocetur.  quare  dubitari  nequit  quin  contentiones  nominativo  casu  dictum 
cum  V.  concurrunt  coniungendum  sit.  sed  quia  vix  credi  potest  in  tam  plana  quidem 
sententia  perversam  praepositionem  a  quoquam  interpositam  esse,  eam  non  puto 
eiciendam  esse,  sed  corrigendam.  videtur  autem  legendum  esse  propriae^  quo  hoc 
indicatur,  contentiones  illas  omnino  ad  homines  de  Ciceroue  bene  meritos  pertinere, 
neque  uUam  in  iis  partem  esse  alienis  ab  illo  vel  inimicis.*) 

Sed  iam  haec  verba,  de  quibus  modo  diximus,  quoniam  olim  interpolationis 
suspicionem  moverunt,  admonent  ut  levibus  librariorum  vitiis,  in  quibus  adhuc  versati 
sumus,  omissis  illo  graviore  vitio  etiam  orationem  Ciceronis  corruptam  esse  dicamus. 
nam  cum  ii  qui  antiquissimo  tempore  in  Ciceronis  orationibus  operam  collocabant  non 
solum  ad  verba  obscuriora  interpretanda  vel  ad  argumentum  indicandum  in  marginibus 
codicum  quaedam  adscriberent ,  quae  postea  a  librariis  in  continuitatem  verborum 
temere  recepta  sunt,  sed  etiam  ipsi  explicandae  vel  amplificandae  orationis  causa  non 
nuUa  adderent,  haec  omnia  vulgo  pro  genuinis  habebantur.  et  aliquam  partem  quidem 
eorum  quae  hoc  modo  addita  sunt  nunc  etiam  conparatis  antiquioribus  libris  cum 
recentioribus    certissimo    deprehendere   licet,     sed    mirum    sane   esset,    nisi    illo    sive 


*)  Non  omittam  hoc  loco  in  Erfurtensi  codice  verba  transposita  esse,  qua  de  re  ita  monuit 
Wunderus  var.  lect.  ex  cod.  Erfurt,  p.  101  'huius  in  periculo]  post  haec  verba  sequuntur  statim 
sine  interpellatione  ea  quae  leguntur  §  78  esse  gratum  crimineris  —  ne  vix  possim  gratus  rideri. 
tum  post  videri  sequuntur  quae  huc  pertinent  sine  interpunctione  non  significarem  dolorem 
meum?  —  tnea  causa  esse  facturos.  post  ea  sequuntur  verba  quod  me.  sed  haec  ego  meis 
ponderibus.  praeterea  inter  verba  huius  in  periculo  et  quae  librarius  deinde  posuit  esse  gratum 
criminaris  interposita  sunt  haec  verba:  hie  inter.'  nam  quae  eo  loco,  a  quo  ista  perturbatio  orta 
est,  adscripta  sunt,  hie  inter,  admonent  me  similis  adnotationis,  quae  in  Varronis  rerum  rusticarum 
libris,  ad  quos  his  diebus  studia  nimis  diu  intennissa  revocavi,  in  antiquissimo  codice  adscripta 
erat  post  praefationem  libri  secundi,  hie  intermisimus.  quibus  verbis  lacunam  a  librario  indicatam 
esse  vidit  Victorius.  idem  igitur  codicis  Erfurtensis  librarius  voluit,  nisi  quod  ab  hoc  ea  quae 
intermissa  erant  postea  scripta  sunt,  in  Varronis  codice  perierunt. 

interpretandi  sive  interpolandi  studio,  quod  certe  olim  non  minus  quam  postea  vigebat, 
ipsum  archetypum,  ex  quo  optimi  Codices  ducti  sunt,  corruptum  fuisset.  cop.ose  hoc 
genus  in  oratione  pro  Plancio  persecutus  est  Wunderus,  post  hunc  Bakius  in  alus  et.am 
orationibus  in  glossematis  indagandis  acerrimum  Studium  posuit.  quorum  uterque  etsi 
multa  a  Cicerone  abiudicavit,  quae  cur  ab  eo  scripta  esse  negemus  iusta  causa  non 
est,  tarnen  de  re  ipsa  nemo  est  qui  dubitet.  sed  quod  in  primis  in  hac  emendandi 
ratione  per  se  lubrica  fieri  oportet,  ut  quid  in  una  quaque  oratione  vel  m  quoque 
codice  peccatum  sit  quaeratur  et  totum  genus  certioribus  finibus,  quoad  eius  fleri 
potest,  circumscribatur,  longioris  disputationis  est,  quam  quae  hoc  loco  susc.pi  possit. 
itaque  exempla,  quae  quidem  mihi  certa  esse  videntur,  in  hac  oratione  mdicabo  et  de 
paucis,    quae  nondum  satis  emendata  sunt,  pauUo  uberius  disputabo. 

Primus  autem  Manutius  certissimis  indiciis   glossemate    corrupta   esse  vidit  haec, 
6,  14  nihil  iam  est  quod  popiilo  supplicetur,    nihil    qmd  diribitio,    nihil   quod    supplicalio 
magistratuvm,    renuntiatio  suffragiorum  exspectelur.    in   quibus  supplicalio   magistratuum    m 
margine    ad   v.    nihil  iam    est  quod  populo    supplicetur    adscripta    et    deinde    male   m 
continuitatem  verborum  recepta   esse  rectissime  suspicatus  est  Manutius.    sed  praeterea 
genetivus  suffragiorum,  quem  Orellius  delevit,  Wunderus  defendit,  hoc  loco  in  quo  nunc 
positus  est  ferri  nequit.    nam   quamquam  etiam  suffragiorum   quandam  renuntiationem 
in  comitiis  fuisse  constat,   tarnen  hoc  loco  renuntiatio  nominis,    id  quod  summum  erat 
in  magistratibus  creandis,  omitti  non  poterat.    quare  cum  per  se  pateat,  quo  pertmeat 
renuntiatio,    neque    probabile    sit    ex  prava  huius   vocabuli  interpretatione  genetivum 
suffragiorum    ortum    esse,    non    eiciendus    quidem     genetivus,    sed    in    suum   locum 
restituendus    est,    ut   scribatur   mMl   quod   diribitio  suffragiorum,    nihil  quod  renuntiatio 
exspectelur.    porro    glossemata    recte    indagata    esse    existimo    in    his:    12,  29   procul 
adparet,   non  excutitur    [non  in  manus  sumitur^;    18,  44  respuerent  aures,    nemo  agnosceret 
[rcpudiarent] ;    25,  61     quia    commissi    sunt    iis  magistratus    [in  quibus-\     re    bene    gesta 
triumpharint;    26,  63  nisi  cum  nimis  in  se  iracundum  [>w/a*w]  fuisse;  32,  78  an  vero  putas 
idcirco  minus  [libenler]  iudices  mea  causa  facturus. 

Sed  apertius  etiam  pravum  interpretis  additamentum  adparet  in  his,  in  quibus, 
ne  longior  fiat  disputatio  nostra,  nunc  adquiescamus ,  33,  82  quae  cum  ita  sint,  iam 
succumbam,  Laterensis,  isti  tuo  crimini,  meque  in  eo  ipso,  in  quo  nihil  potest  esse  nmium, 
quoniam  ita  tu  vis,  nimium  gratum  esse  concedam,  petamque  a  vobis,  iudices,  ut  cum 
beneftcio  conplectamini ,  quem  qui  reprehendit.  in  eo  reprehendil,  quod  gratum  praeter  modum 
dicat  esse,  editores,  propterea  quod  corrigendis  quibusdam  scripturae  vitiis,  quae  ohm 
ex  deterioribus  codicibus  propagata  erant,    nunc  bonorum   hbrorum   ope  sublata  sunt, 

nimis  intenti  fuisse  videntur,  aliud  orationis  vitium  non  animadverterunt.  nam  cum  in 
eo  ipso  nihil  aliud  sit,  quam  4n  gratia  referenda',  manifestum  est  cum  hoc  nimium 
gratum  coniungi  non  posse,  nisi  forte  perneglegenter  Ciceronem  scripsisse  putabimus. 
quare  gratum  priore  quidem  loco  delendum  est.  videtur  enim  ad  v.  nimium  interpretandi 
causa  adscriptum  esse.  Cicero  autem  ipse  id  quod  his  verbis  indicaverat,  sicut  facere 
consuevit,  iis  quae  subiecit,  quod  gratum  praeter  modum  dicat  esse^  accuratius  explicavit. 
simillimum  additamentum  indagavit  Wunderus  18,  45  isto  in  genere  et  fuimus  ipsi^  cum 
ambitionis  nostrae  tempora  postulahant^  et  clarissimos  viros  esse  vidimus  et  hodie  esse  volumus 
quam  plurimos  gratiosos.  in  quibus  verbis  quamquam  additum  in  fine  gratiosos  facihus 
sane  ferri  potest,  quam  in  eo  loco,  de  quo  modo  disputavimus,  gratum^  propterea  quod 
non  necessario  cum  v.  isto  in  genere  coniungendum  est,  sed  ultima  sententiae  pars,  et 
hodie  esse  volumus  quam  plurimos  gratiosos^  separari  ab  antecedentibus  partibus  potest, 
tamen  eam  quoque  sermonis  neglegentiam  rectius,  opinor,  librario  quam  Ciceroni 
tribuemus  et  gratiosos  glossematis  loco  habebimus. 

Restat  ut  Vos,  commilitones  humanissinü ,  hoc  edicto  certiores 
faciamus  fasces  academiae  nostrae  crastino  die  ad  virum  illustrissimuni  et 
consultissimum 

iuris  civilis  Romani  professorem  publicum  ordinarium,  ordinis  S.  Michaelis  equitem 

prorectorem  suffragiis  collegarum  creatum,  dementia  Regis  nostri  Augustissimi 
confirmatum,  translatum  iri.  Is  eodem  die  hora  XI  in  aula  aeademica  munus 
suum  publica  oratione  rite  auspicabitur.  Ad  quam  orationem  prompto 
lubentique  animo  audiendam  Vos  invitamus  atque  ut  frequentia  et  observantia 
Vestra  illa  soUemnia  concelebretis  Vos  admonemus. 

Erlangae  die  III  mensis  Novembris  a.  MDCCCLXIV. 

